14-jarige word VSA se jongste beroepspeler | Netwerk24
14-jarige word VSA se jongste beroepspeler
14 Augustus 2019 15:30
Freddie Jacobs, die jongste professionele sokkerspeler in Amerika tot nog toe. Foto: Twitter | Orange County SC
Die 14-jarige Amerikaner Francis Jacobs het Dinsdag die jongste beroepspeler in Amerikaanse sokker geword toe hy ’n kontrak met die Orange County-klub gesluit het.
Jacobs, wat 14 jaar, vier maande en 29 dae oud is, kan reeds Saterdag sy debuut vir die Kaliforniese klub, wat in Amerika se tweede liga (die United Soccer League) meeding, teen Las Vegas Lights FC maak.
“Francis is ’n jong, begaafde speler en ek is baie opgewonde daaroor dat hy hom by ons span aangesluit het,” sê Braeden Cloutier, afrigter van Orange County.
“Ek was die laaste paar maande waar hy saam met ons geoefen het veral beïndruk met sy kalmte en selfversekerdheid.”
Jacobs het ook saam met die Duitse Bundesliga-spanne Bayer Leverkusen en FC Köln geoefen.
Die middelveldspeler is ’n raps jonger as wat die Amerikaanse Freddy Adu was toe hy in 2003 ’n kontrak met D.C. United onderteken het. Adu was toe 14 jaar, vyf maande en 16 dae oud. Hoewel Adu destyds ’n groot borgskapkontrak met Nike gesluit het, het hy nooit werklik sy potensiaal verwesenlik nie.
Freddy Adu in 2003 as 14-jarige vir Amerika se o.17-span in aksie. Foto: Getty Images
Meer oor: Sokker
Lampard kry die blues teen Man United
Banyana ryg titel sesde keer in
2 skuldig oor foto’s van dooie sokkerspeler
12 van tennis onder top-15 rykstes